<classify> SOSTHENES NYONI-DAR ES SALAAM LIGI Kuu Tanzania Bara inafikia tamati kesho, lakinitayari timu ya Simba imefanikiwa kutetea ubingwa ilioutwaa pia msimu uliopita. Simba ilifanikiwa kutwaa ubingwa baada ya kuibuka naushindi wa mabao 2-0 dhidi ya Singida United na kufikisha pointi 91 ambazohazitaweza kufikiwa na timu nyingine zinazoshiriki ligi hiyo, ikiwemo mpinzani wake wa karibuYanga ambayo ikifanikiwa kuifunga Azam kesho, itafikisha pointi 89. MTANZANIA linakuletea sababu tano zilizochangiaSimba kufanya vizuri katika ligi hiyo na hatimaye kubeba taji hilo huku ligiikiwa bado haijamalizika. Falsafa ya Aussems Wakati Aussems anakabidhiwa kikosi cha Simba,alikikuta kinatumia mfumo wa 3-5-4. Mfumo huo ulikuwa unatumiwa na aliyekuwa kochamsaidizi wa Simba, Masoud Djuma. Aussems alipoingia aliutosa mfumo wa Djuma wa 3-5-4na kuingiza wa kwake ambao ni 4-3-3. Mwanzo ulionekana kuwashinda wachezaji wa timu hiyo. Kumbuka kuhusu suluhu ya Simba dhidi ya Ndanda FCkatika mchezo wa mzunguko wa kwanza waLigi Kuu Tanzania Bara, uliochezwa Septemba 15, Uwanja wa Nangwanda Sijaona,Manispaa ya Mtwara. Wapo walioanza kutilia mashaka uwezo wa Aussems baada ya suluhu dhidi ya Ndanda. Hata hivyo,Mbelgiji huyo hakuyumbishwa na yale maneno ya karaha ya baadhi ya mashabiki wa Simba waliokiri waziwazikumkumbuka Djuma kama ndiye aliyekuwa anastahili kukipika kikosi chao na kama kutimuliwa, basialipaswa mzungu huo. Mambo yalizidi kuwa magumu kwa Aussems baada ya kikosi chake kukubali kipigocha bao 1-0 kutoka kwa Ndanda, katika mchezo wa Ligi Kuu Tanzania Barauliochezwa Septemba 20, mwaka huu Uwanja wa CCM Kirumba, Mwanza. Kipigo ilichokipata Simba kilisababisha Aussems kutupiwa makopo ya maji pamojana kutolewa maneno ya kashfa namashabiki wa timu hiyo. Tukio hilo lilitokea wakati kocha huyo akielekeavyumba vya kubadilishia mavazi. Lakini kadiri Wekundu hao walivyozidi kushukadimbani, ubora wa kikosi cha timu hiyo ulizidi kuongezeka kiasi cha kuwapa taabu wapinzani wake kwakuibuka na ushindi mnono. Okwi, Kagere, Bocco Uwepo wa washambuliaji hawa watatu wenye ubora wa juu ni dhahiri ulichagiza kwa kiasi kikubwa timu yaSimba kutetea taji lake la ubingwa wa Ligi Kuu Tanzania Bara kwa mara ya pilimfululizo. Imekuwa vigumu kwa Emmanuel Okwi, Meddie Kagere na John Bocco kuondokauwanjani pasipo mmoja wao kufunga bao. Unaweza kuthibitisha kwamba washambuliaji hao watatu si wa mchezo mchezo kwa kuangalia idadiya mabao waliyopachika kwa pamoja ambayo yanafikia 54 na hiyo ni kablaya mchezo wa mwisho wa timu yao dhidi ya Mtibwa Sugar, utakaopigwa kesho Uwanjawa Jamhuri, Morogoro. Timu nzima yaSimba imefunga mabao 77, lakini robo tatu yamefungwa na washambuliaji hao watatu pekee. Uborawa Kikosi Hakuna shakakwamba Simba ndiyo timu iliyokuwa na kikosi imara zaidi miongoni mwa timu 20zinazoshiriki Ligi Kuu Tanzania Bara msimu huu. Hili unaweza kuliona kwa kuangalia mchezaji mmojammoja wa Simba na kulinganisha na walewa timu nyingine. Simba ilikuwa imekamilika kila idara na jambo la maana zaidi lililofanywa naKamati ya Usajili ya timu hiyo ni kusajili wachezaji wenye uwezo mkubwa zaidiya mmoja katika kila nafasi. Hili liliifanya timu hiyo kutotetereka hatapale mchezaji wake muhimu alipopatamajeraha yaliyomlazimisha kuwa nje yauwanja kama ilivyotokea kwa beki Shomari Kapombe aliyeumia akiwa katikamajukumu ya timu ya Taifa, Taifa Stars. Malengo ya Ubingwa, Ligi ya Mabingwa Mapema kabisa uongozi wa timu hiyo chini ya mwekezaji wake, MohamedDewji, aliweka wazi malengo yao katika Ligi Kuu Tanzania Bara kuwa ni kutwaa ubingwa. Ili kufikia malengo hayo, kila mdau katika klabuhiyo alipambana kutekeleza wajibu wake, hatua iliyosaidia timu hiyo kufanyavizuri dimbani. Lakini pia kitendo cha Simba kufikia na hatimaye kuvuka malengo ya michuano ya Ligi ya Mabingwa Afrika, kilichochea kufanya vizuri katika Ligi Kuu Tanzania Bara. Ikumbukwe kwamba, malengo ya Simba katika Ligi yaMabingwa Afrika ilikuwa kufika hatua ya makundi, lakini ilivuka na kufika robo fainali. Hili liliwaongezea ujasiri wachezaji na kuona kamawameweza kuzifunga timu vigogo Afrika, zikiwemo TP Mazembe na Al Ahly kwaniniwashindwe kuifunga Yanga au Lipuli. Motishakwa wachezaji Uongozi waSimba umetengeneza utaratibu wa kutoa motishakwa wachezaji wao pale wanapofanya vizuri kwa kupata ushindi katika michezoyao. Hili liliwaongezea sana hamasa wachezaji na kuwafanya wajitume zaidi dimbani. Umoja na mshikamano Kama kuna kitu ambacho kimekuwa kikiathiri maendeleoya klabu za Simba na Yanga ni migogoro. Migogoro hii ni ama uongozi nawachezaji, uongozi na mabenchi ya ufundi, viongozi kwa viongozi, wachezaji namabenchi ya ufundi au uongozi na wanachama wao. Kwa Simba hiki hakikuwepo safari hii na kamakilikuwepo, basi kilimalizwa kwa njia ya kistaarabu pasipo watu wasiohusikakufahamu. Utulivu ndani ya klabu ya Simba ulikuwa chachu ya kutetea ubingwawake msimu huu.  <topic>: michezo 